Решение на Общия съд (девети състав) от 7 ноември 2019 г. — A9.com/EUIPO (Изображение на камбана)
(Дело T‑240/19)
„Марка на Европейския съюз — Заявка за фигуративна марка на Европейския съюз, изобразяваща камбана — Абсолютно основание за отказ — Задължение за мотивиране — Член 94 от Регламент (ЕС) 2017/1001 — Липса на отличителен характер — Член 7, параграф 1, буква б) от Регламент 2017/1001“
1.      Марка на Европейския съюз — Процедурни разпоредби — Мотивиране на решенията — Член 94, параграф 1, първо изречение от Регламент 2017/1001 — Обхват, идентичен с този на член 296 ДФЕС
(член 296 ДФЕС, член 94, параграф 1, първо изречение от Регламент 2017/1001 на Европейския парламент и на Съвета)
(вж. т. 17)
2.      Mарка на Европейския съюз — Определение и придобиване на марка на Европейския съюз — Абсолютни основания за отказ — Проверка на основанията за отказ по отношение на всяка една от стоките или услугите, посочени в заявката за регистрация — Задължение за мотивиране на отказа на регистрация — Обхват
(член 7, параграф 1 и член 94, параграф 1, първо изречение от Регламент 2017/1001 на Европейския парламент и на Съвета)
(вж. т. 18—22)
3.      Актове на институциите — Мотивиране — Задължение — Обхват — Основание — липса или непълнота на мотивите — Основание — неточност на мотивите — Разграничаване
(член 296 ДФЕС)
(вж. т. 23)
4.      Mарка на Европейския съюз — Определение и придобиване на марка на Европейския съюз — Абсолютни основания за отказ — Марки, лишени от отличителен характер — Понятие — Критерии за преценка
(член 7, параграф 1, буква б) от Регламент 2017/1001 на Европейския парламент и на Съвета)
(вж. т. 49—51)
5.      Mарка на Европейския съюз — Определение и придобиване на марка на Европейския съюз — Абсолютни основания за отказ — Марки, лишени от отличителен характер — Фигуративна марка, изобразяваща камбана
(член 7, параграф 1, буква б) от Регламент 2017/1001 на Европейския парламент и на Съвета)
(вж. т. 63 и 70—72)
6.      Mарка на Европейския съюз — Определение и придобиване на марка на Европейския съюз — Абсолютни основания за отказ — Марки, лишени от отличителен характер — Признаване на знака за отличителен, което не зависи от установяването на определена степен на езикова или художествена изобретателност или фантазия
(член 7, параграф 1, буква б) от Регламент 2017/1001 на Европейския парламент и на Съвета)
(вж. т. 64—66)
7.      Mарка на Европейския съюз — Решения на Службата — Принцип на равно третиране — Принцип на добра администрация — Предходна практика при вземане на решения на Службата — Принцип на законност — Необходимост от стриктно и пълно разглеждане във всеки конкретен случай
(Регламент 2017/1001 на Европейския парламент и на Съвета)
(вж. т. 75—78)
8.      Mарка на Европейския съюз — Определение и придобиване на марка на Европейския съюз — Отказ да се регистрира марката поради наличие на едно от абсолютните основания за отказ, изброени в член 7, параграф 1 от Регламент № 2017/1001 — Достатъчност
(член 7, параграф 1 от Регламент 2017/1001 на Европейския парламент и на Съвета)
(вж. т. 84)
Предмет
Жалба срещу решението на втори апелативен състав на EUIPO от 4 февруари 2019 г. (преписка R 1309/2018‑2) относно заявка за регистрация на фигуративен знак, изобразяващ камбана, като марка на Европейския съюз
Диспозитив
1)
Отхвърля жалбата.
2)
Осъжда A9.com, Inc. да заплати съдебните разноски.